PMIndiaData/PMIndiaSum huggingface dataset:
ప్రముఖ న్యూరాలజిస్ట్‌ డాక్టర్‌ అశోక్‌ పనగాడియా మృతికి ప్రధానమంత్రి సంతాపం

ప్రముఖ న్యూరాలజిస్ట్‌ డాక్టర్‌ అశోక్‌ పనగాడియా కన్నుమూయడంపై ప్రధానమంత్రి శ్రీ నరేంద్ర మోదీ తీవ్ర విచారం వ్యక్తం చేశారు. ఈ మేరకు ట్విట్టర్‌ ద్వారా సందేశమిస్తూ- “డాక్టర్‌ అశోక్‌ పనగాడియా నాడీవైద్యంలో చేయితిరిగిన నిపుణులు. వైద్యరంగంలో ఆయన కృషి భవిష్యత్తరాల వైద్యులు, పరిశోధకులకు ఎంతో ప్రయోజనకరం. ఆయన మృతి నన్ను తీవ్రంగా కలతపెట్టింది. ఇటువంటి విషాద సమయంలో ఆయన కుటుంబానికి, బంధుమిత్రులకు నా ప్రగాఢ సంతాపం తెలియజేస్తున్నాను… ఓం శాంతి” అని ప్రధాని పేర్కొన్నారు.
శ్రీ పులీ థేవర్ జయంతి సందర్భం లో ఆయన కు శ్రద్ధాంజలి ఘటించిన ప్రధానమంత్రి

వీరుడు శ్రీ పులి థేవర్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘సాహసికుడు శ్రీ పులి థేవర్ కు ఆయన జయంతి సందర్భం లో నేను శ్రద్ధాంజలి ని సమర్పిస్తున్నాను. ఆయన యొక్క పరాక్రమం మరియు దృఢ సంకల్పం అసంఖ్యాక ప్రజల కు ప్రేరణ ను ఇచ్చేవే. సామ్రాజ్యవాదాని కి ఎదురొడ్డడం లో ఆయన అందరి కంటే ముందు నిలబడ్డారు. ఎల్లవేళ ల ప్రజల కోసమే ఆయన పోరాటాన్ని సలిపారు.’’ అని పేర్కొన్నారు. “மாவீரன் பூலித்தேவருக்கு அவரது பிறந்த நாளில் வணக்கங்களை செலுத்துகிறேன். அவரது வீரமும் உறுதிப்பாடும் எண்ணற்றோருக்கு ஊக்கமளித்து வருகிறது. முன்னணியில் நின்று அந்நிய ஏகாதிபத்தியத்தை எதிர்த்து போரிட்டவர். மக்களுக்காக எப்போதும் தளராது பாடுபட்டவர்.”
‘ఇంటర్నేశనల్ టైగర్ డే’ నాడు వన్యప్రాణుల ప్రేమికుల కు అభినందన లు తెలిపిన ప్రధాన మంత్రి

వన్యప్రాణుల ను ప్రేమించే వారి కి, ప్రత్యేకించి పులుల ను సంరక్షించే విషయం లో ఎక్కువ గా మక్కువ ను కనబరచే వారి కి ప్రధాన మంత్రి శ్రీ నరేంద్ర మోదీ అంతర్జాతీయ పులుల దినం సందర్భం లో అభినందన లు తెలిపారు. ‘‘ #InternationalTigerDay సందర్బం లో వన్యప్రాణి ప్రేమికులకు ప్రత్యేకించి పులుల సంరక్షణ పట్ల ఎక్కువ మక్కువ కలిగినటువంటి వారికి ఇవే అభినందన లు. ప్రపంచం అంతటా ఉన్న వ్యాఘ్రాల సంతతి లో 70 శాతానికి పైగా వ్యాఘ్రాల కు భారతదేశం ఆశ్రయాన్ని ఇస్తోంది. మనం మరొక్క సారి మన పులుల కు సురక్షితమైన ప్రాకృతిక ఆవాసాలు లభించేటట్లుగా చూడడం లో, పులుల కు అనుకూలం గా ఉండేటటువంటి ఇకో–సిస్టమ్ ను ప్రోత్సహించడం లో మన నిబద్ధత ను ఈ సందర్భంలో పునరుద్ఘాటించుదాం. భారతదేశం లో పులుల కు 51 అభయారణ్యాలు ఉన్నాయి. ఆ అభయారణ్యాలు 18 రాష్ట్రాల లో విస్తరించి ఉన్నాయి. పులుల లెక్కింపు ను కడపటి సారి గా 2018 వ సంవత్సరం లో చేపట్టడం జరిగింది. దాని ద్వారా పులుల సంఖ్య పెరుగుతోందని తేలింది. పులుల సంరక్షణ అంశం లో సెంట్ పీటర్స్ బర్గ్ ప్రకటనపత్రం లో ఖరారు చేసిన కాలపరిమితి ని దృష్టి లో పెట్టుకొని భారతదేశం పులుల సంతతి ని రెండింతలు చేసే లక్ష్యాన్ని నాలుగు సంవత్సరాలు ముందుగానే సాధించింది. పులుల ను సంరక్షించే అంశం లో భారతదేశం అనుసరిస్తున్నటువంటి వ్యూహం లో స్థానిక సముదాయాల కు అన్నింటి కంటే అధిక ప్రాధాన్యాన్ని ఇవ్వడం జరుగుతోంది. మనం మన ఈ ఘనమైన గ్రహాన్ని వృక్ష జంతుజాలం తో కలసి పంచుకొంటూ ఉన్నాం; అంతే కాదు, మనం వృక్ష జంతుజాలం పట్ల సామరస్య భావన తో మనుగడ ను సాగించాల్సివుందని బోధిస్తున్న శతాబ్దాల నాటి మన ప్రాచీన సంప్రదాయాన్నుంచి ప్రేరణ ను కూడా పొందుతున్నాం. ’’ అని ప్రధాన మంత్రి అనేక ట్వీట్ లలో పేర్కొన్నారు.
స్వాతంత్య్ర యోధుడు శ్రీ మంగళ్ పాండే ను ఆయన జయంతి నాడు స్మరించుకొన్నప్రధాన మంత్రి

స్వాతంత్య్ర యోధుడు శ్రీ మంగళ్ పాండే కు ఆయన జయంతి నాడు ప్రధాన మంత్రి శ్రీ నరేంద్ర మోదీ నమస్సు లు అర్పించారు. ప్రధాన మంత్రి ఒక ట్వీట్ లో – ‘‘ఘనుడు శ్రీ మంగళ్ పాండే సాహసాని కి మరియు దృఢ దీక్ష కు మారు పేరు గా నిలచారు. మన చరిత్ర లో అత్యంత కీలకమైనటువంటి కాలఖండం లో దేశభక్తి ని ఆయన రగుల్కొలిపడం తో పాటు అసంఖ్యాక జనుల ను ప్రేరితుల ను కూడా చేశారు. ఆయన జయంతి సందర్భం లో ఆయన ను స్మరించుకొంటున్నాను నేను. మేరఠ్ లో ఉన్న ఆయన విగ్రహాన్ని ఈ సంవత్సరం మొదట్లో నేను సందర్శించి, అంజలి ని ఘటించాను.’’ అని పేర్కొన్నారు.
కాకినాడ లోని నౌకాదళ సంబంధి భూమి గుండా వెళ్లే స్టేట్ హైవే-149 మార్గం మళ్లింపునకు మంత్రిమండలి ఆమోదం

కాకినాడ లోని నౌకాదళ సంబంధి భూమి గుండా వెళ్లే స్టేట్ హైవే-149 దారి మళ్లింపునకు కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఇందుకు సంబంధించి ఈ కింద పేర్కొన్న నిర్ణయాలను కూడా తీసుకొన్నారు:- ఎ. కాకినాడ లో నౌకాదళ సంబంధి భూమి గుండా వెళ్తున్న ప్రస్తుత హైవే కింద ఉన్న ఆంధ్ర ప్రదేశ్ ప్రభుత్వానికి చెందిన 11.25 ఎకరాల భూమిని స్వాధీనం చేసుకోవడం. బి. కాకినాడ లోని 5.23 ఎకరాల నౌకాదళ సంబంధి భూమిని ఆంధ్ర ప్రదేశ్ రాష్ట్ర ప్రభుత్వానికి సమర్పించడం. సి. ప్రత్యామ్నాయ రహదారి నిర్మాణానికి సంబంధించిన మరియు భూమి కొనుగోలుకు అనువుగా ఆంధ్ర ప్రదేశ్ రాష్ట్ర ప్రభుత్వానికి నష్టపరిహారంగా రూ.1882.775 లక్షలు చెల్లించడం. కాకినాడ లో స్టేట్ హైవే యొక్క మార్గం మళ్లింపు ఫలితంగా ఆటంకాలు ఉండని శిక్షణ సాధ్యపడుతుంది. ప్రమాదాలు తగ్గుతాయి; అంతే కాక సంస్థ భద్రతలో మెరుగుదలకు వీలు ఉంటుంది. జల స్థల సంగ్రామ శిక్షణ కేంద్రం యొక్క మరియు సంబంధిత మౌలిక సదుపాయాల యొక్క రక్షణను, భద్రతను ఇది పటిష్టం చేయగలుగుతుంది.
మహారాష్ట్రముఖ్యమంత్రి గా శ్రీ ఏక్ నాథ్ శిందే పదవీప్రమాణాన్ని స్వీకరించిన సందర్భం లో ఆయనకు అభినందనలు తెలిపిన ప్ర‌ధాన మంత్రి

మహారాష్ట్ర ముఖ్యమంత్రి గా శ్రీ ఏక్ నాథ్ శిందే పదవీప్రమాణాన్ని స్వీకరించిన సందర్భం లో ఆయన ను ప్ర‌ధాన మంత్రి శ్రీ న‌రేంద్ర మోదీ అభినందించారు. ప్రధాన మంత్రి ఒక ట్వీట్ లో – మహారాష్ట్ర ముఖ్యమంత్రి గా శ్రీ @mieknathshinde గారు పదవీప్రమాణాన్ని స్వీకరించిన సందర్భం లో ఆయన ను నేను అభినందించదలచుకొన్నాను. క్షేత్ర స్థాయి నాయకుడు గా ఆయన కు రాజకీయపరమైనటువంటి, చట్టసభ కు సంబంధించినటువంటి మరియు పాలనపరమైనటువంటి అనుభవం దండి గా ఉంది. మహారాష్ట్ర ను మరింత ఉన్నతమైన శిఖరాల కు తీసుకుపోయే దిశ లో ఆయన కృషి చేస్తారన్న నమ్మకం నాకుంది.’’ అని పేర్కొన్నారు. ఉప ముఖ్యమంత్రి గా శ్రీ దేవేంద్ర ఫడ్ ణవీస్ పదవీప్రమాణాన్ని స్వీకరించిన సందర్భం లో ప్ర‌ధాన మంత్రి శ్రీ న‌రేంద్ర మోదీ శ్రీ దేవేంద్ర ఫడ్ ణవీస్ ను కూడా అభినందించారు. ప్రధాన మంత్రి ఒక ట్వీట్ లో – మహారాష్ట్ర ఉప ముఖ్యమంత్రి గా పదవీప్రమాణాన్ని స్వీకరించిన సందర్భం లో శ్రీ @Dev_Fadnavis గారి కి ఇవే అభినందన లు. ఆయన ప్రతి ఒక్క బిజెపి కార్యకర్త కు ప్రేరణ గా ఉన్నారు. ఆయన కు గల అనుభవం మరియు ప్రావీణ్యం లు ప్రభుత్వానికి ఒక ఆస్తి గా ఉంటాయి. మహారాష్ట్ర యొక్క అభివృద్ధి పథాన్ని మరింత బలపరుస్తారన్న విశ్వాసం నాలో ఉంది.’’ అని పేర్కొన్నారు.
13 వ ఉప‌రాష్ట్ర‌ప‌తిగా ఎన్నికైన శ్రీ ఎం. వెంక‌య్య‌నాయుడుకు ప్ర‌ధాని అభినంద‌న‌లు

భార‌త దేశ‌13 వ ఉప‌రాష్ట్ర‌ప‌తిగా ఎన్నికైన శ్రీ ఎం.వెంక‌య్య‌నాయుడును ప్ర‌ధాన‌మంత్రి శ్రీ న‌రేంద్ర మోదీ అభినందించారు. శ్రీ వెంక‌య్య‌నాయుడుగారూ, మీరు భార‌త‌దేశ 13వ ఉప‌రాష్ట్ర‌ప‌తిగా ఎన్నికైనందుకు మీకు నా అభినంద‌న‌లు. మీ ప‌ద‌వీకాలం ఫ‌ల‌వంతం, ప్రేర‌ణాత్మ‌కం కావాల‌ని ఆకాంక్షిస్తున్నాను. అని ప్ర‌ధాన‌మంత్రి అన్నారు. శ్రీ వెంకయ్య‌నాయుడుగారితో పార్టీలో ప్ర‌భుత్వంలో క‌ల‌సి ప‌నిచేసిన జ్ఞాప‌కాలతో నా మ‌ది నిండిపోయింది. ఇది మా అనుబంధాన్ని మరింత పెంపొందిస్తుంది. శ్రీ వెంక‌య్య‌నాయుడుగారు జాతి నిర్మాణ ల‌క్ష్యం గ‌ల చురుకైన , అంకిత‌బావంగ‌ల ఉప‌రాష్ట్ర‌ప‌తిగా దేశానికి సేవ‌లు అందించ‌గ‌ల‌ర‌న్న విశ్వాసం నాకుంది.
బీఎస్ఎఫ్ గోల్డెన్ జూబ్లీ రైజింగ్ డే సందర్బంగా సిబ్బంది కి ప్రధాని గౌర‌వ‌ వందనం

బీఎస్ఎఫ్ గోల్డెన్ జూబ్లీ రైజింగ్ డే సందర్బంగా, సిబ్బంది కి భారత ప్రధాని శ్రీ నరేంద్ర మోదీ గౌర‌వ‌ వందనం అర్పించారు. “ బీఎస్ఎఫ్ గోల్డెన్ జూబ్లీ రైజింగ్ డే సందర్బంగా ధైర్య‌వంతులైన బీఎస్ఎఫ్ సిబ్బందికి వందనం. వారి ధైర్య సాహసాలతో దేశాన్ని సుర‌క్షితంగా ఉంచేందుకు సేవ చేస్తున్నారు. వారి కృషి మరచిపోలేనిది” అని ప్రధాని తన సందేశంలో పేర్కొన్నారు
ప్రధానమంత్రి శ్రీ నరేంద్ర మోదీ-ఆఫ్ఘనిస్థాన్ అధ్యక్షుడు

గౌరవనీయ మొహ్మద్ అష్రఫ్ ఘనీ మధ్య టెలిఫోన్ సంభాషణ ప్రధానమంత్రి శ్రీ నరేంద్ర మోదీ ఇవాళ ఆఫ్ఘనిస్థాన్ అధ్యక్షుడు గౌరవనీయ మొహ్మద్ అష్రఫ్ ఘనీతో టెలిఫోన్ ద్వారా సంభాషించారు. ఇద్దరు నాయకుల మధ్య, వారి దేశాల మధ్యగల సుహృద్భావం, సౌహార్దత, సత్సంబంధాలను ప్రతిబింబిస్తూ ఈ సంభాషణ సాగింది. దేశాధ్యక్ష పదవికి జరిగిన ఎన్నికల ప్రాథమిక ఫలితాల ప్రకటనపై ప్రధానమంత్రి మోదీ- ఆఫ్ఘన్ అధ్యక్షుడు ఘనీకి అభినందనలు తెలిపారు. ఎన్నికలు విజయవంతంగా పూర్తికావడంపై ఆఫ్ఘన్ ప్రజలను కూడా ప్రధానమంత్రి అభినందించారు. అలాగే వెంటాడే సవాళ్లను ఎదుర్కొంటూ ఆఫ్ఘనిస్థాన్‘లో ప్రజాస్వామ్య మూలాల బలోపేతం దిశగా తదుపరి ప్రక్రియకు సిద్ధం కావడంపైనా అభినందనలు తెలియజేశారు. ఏకీకృత, సార్వభౌమ, ప్రజాస్వామ్య, సౌభాగ్య, శాంతియుత ఆఫ్ఘనిస్థాన్ కోసం సన్నిహిత మిత్రుడుగా, పొరుగుదేశంగా భారత్ కట్టుబాటును ప్రధానమంత్రి పునరుద్ఘాటించారు. అలాగే దేశంలో ఆఫ్ఘన్ నాయకత్వాన-ఆఫ్ఘన్ సొంత-ఆఫ్ఘన్ నియంత్రిత సార్వజనీన శాంతి ప్రక్రియకు భారత సూత్రబద్ధ మద్దతును కూడా ఆయన స్పష్టీకరించారు. ఆఫ్ఘనిస్థాన్ వ్యూహాత్మక భాగస్వామిగా ఆ దేశ అభివృద్ధికి, భద్రత మెరుగుకు, మన ప్రాంతంలో ఉగ్రవాదంపై పోరాటానికి భారత్ తన సన్నిహిత సహకారాన్ని కొనసాగిస్తుందని కూడా ఆయన చెప్పారు. ఆఫ్ఘనిస్థాన్‘లో ప్రగతికి, ప్రజాస్వామ్యానికి నిరంతరం మద్దతిస్తున్నందుకుగాను భారత ప్రధానమంత్రికి, ప్రభుత్వానికి, ప్రజలకు అధ్యక్షుడు ఘనీ కృతజ్ఞతలు తెలిపారు. రెండు దేశాల మధ్య అన్నిరకాల సహకారాన్ని బలోపేతం చేయాలన్న తన ఆకాంక్షను ఆయన ప్రస్ఫుటం చేశారు. కొత్త సంవత్సరం రానున్న నేపథ్యంలో నాయకులిద్దరూ పరస్పరం శుభాకాంక్షలు తెలియజేసుకున్నారు. పరస్పర వెసులుబాటు మేరకు త్వరలో భారత సందర్శనకు రావాల్సిందిగా ప్రధానమంత్రి పలికిన సాదర ఆహ్వానాన్ని ఘనీ అంగీకరించారు.
త‌మిళ నాడు ముఖ్య‌మంత్రి గా ప‌ద‌వీ ప్ర‌మాణం స్వీకరించిన‌ శ్రీ ఎమ్‌.కె. స్టాలిన్ కు అభినంద‌న‌ లు తెలిపిన ప్ర‌ధాన మంత్రి

త‌మిళ నాడు ముఖ్య‌మంత్రి గా శ్రీ ఎమ్‌.కె. స్టాలిన్ ప‌ద‌వీ ప్ర‌మాణం స్వీకరించిన సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ ఆయ‌న ను అభినందించారు. ‘‘త‌మిళ నాడు ముఖ్య‌మంత్రి గా ప‌ద‌వీ ప్ర‌మాణం స్వీక‌రించిన సంద‌ర్భం లో తిరు @mkstalin కు ఇవే అభినంద‌న‌ లు’’ అని ప్ర‌ధాన మంత్రి ఒక ట్వీట్ లో పేర్కొన్నారు.
చార్ట‌ర్డ్ అకౌంటెంట్స్ దినోత్స‌వ కార్య‌క్ర‌మంలో ప్ర‌ధాన మంత్రి ప్ర‌సంగం

చార్ట‌ర్డ్ అకౌంటెంట్స్ దినోత్స‌వాన్ని పుర‌స్క‌రించుకుని ప్ర‌ధాన మంత్రి శ్రీ న‌రేంద్ర‌మోదీ న్యూ ఢిల్లీ లో ఈ రోజు భారీ సందోహాన్ని ఉద్దేశించి ప్ర‌సంగించారు. వ‌స్తువులు, సేవ‌ల ప‌న్ను (జిఎస్ టి) ప్ర‌వేశ‌పెట్టిన తొలి రోజు కూడా అయిన ఈ రోజున, దేశ‌వ్యాప్తంగా భిన్న ప్రాంతాల్లో ఒకేసారి ప్ర‌త్య‌క్షంగా వీక్షించిన వారిని ఉద్దేశించి మాట్లాడుతూ, చార్ట‌ర్డ్ అకౌంటెంట్లు దేశ ఆర్థిక స్వ‌స్థ‌త‌కు, స‌మాజ సంక్షేమానికి వైద్యులు అని ప్ర‌ధాన మంత్రి అభివర్ణించారు. వారు ఆర్థిక ప్ర‌పంచానికి రుషులు, బోధ‌కులు అని కూడా ఆయన పోల్చారు. ఆర్థిక వ్య‌వ‌హారాల్లో ఉత్తమమైన నైపుణ్యాల‌ు కలిగినవారని ప్ర‌పంచ‌ వ్యాప్తంగా వారు పేరు ప్ర‌ఖ్యాతులు గ‌డించారని ఆయ‌న అన్నారు. స‌మాజంలోని కొద్ది మంది అవినీతికి ఒడిగట్టడం మొదలుపెడితే దేశాభివృద్ధిపై తీవ్ర ప్రభావం పడుతుంద‌ని ఆవేద‌న వ్యక్తం చేస్తూ, ఎలాంటి వెనుక‌బాటు నుండైనా కోలుకోగ‌ల శ‌క్తి దేశానికి ఉంద‌ని ప్ర‌ధాన మంత్రి చెప్పారు. అవినీతికి పాల్ప‌డుతున్న శక్తులను చ‌ట్టం చ‌ట్రంలో ఇరికించేందుకు, న‌ల్ల‌ధ‌నంపై పోరాడటానికి కేంద్ర‌ ప్ర‌భుత్వం గ‌త మూడు సంవ‌త్స‌రాలుగా నోట్ల చట్టబద్ధత రద్దు తో స‌హా తీసుకున్న ప‌లు చ‌ర్య‌ల‌ను గురించి ఆయ‌న ఈ సందర్భంగా గుర్తు చేశారు. నోట్ల చట్టబద్ధత రద్దు అనంత‌రం సమాచార తనిఖీ పరిధి కిందకు మూడు ల‌క్ష‌ల వ‌ర‌కు కంపెనీల‌ు వచ్చాయని ప్ర‌ధాని చెప్పారు. చ‌ట్టాల ఉల్లంఘ‌నకు పాల్పడినట్లు గుర్తించిన ల‌క్ష కంపెనీలను రిజిస్టర్ ఆఫ్ కంపెనీస్ నుండి తొలగించడం జరిగిందని ఆయ‌న వివ‌రించారు. దేశప్రజల మేలు కోసం కేంద్ర‌ ప్ర‌భుత్వం సాహసోపేత‌ నిర్ణ‌యాలు తీసుకుంద‌ని ఆయ‌న పున‌రుద్ఘాటించారు. చార్ట‌ర్డ్ అకౌంటెంట్లు ఆత్మావ‌లోక‌నం చేసుకుని అవినీతి విధానాల‌ను, అవినీతికి పాల్ప‌డే వారిని త‌మ స‌మాజం నుంచి దూరం చేయాల‌ని ప్ర‌ధాన మంత్రి పిలుపు ఇచ్చారు. రిట‌ర్నులు దాఖ‌లు చేసే స‌మ‌యంలో ప్ర‌జ‌ల ఆదాయ ప్ర‌క‌ట‌న‌ల గ‌ణాంకాల‌ను ఉటంకిస్తూ, క్ల‌యింట్ల‌కు స‌ల‌హా ఇచ్చే స‌మ‌యంలో జాతి ప్ర‌యోజ‌నాలే ప్ర‌ధానంగా భావించాల‌ని ఆయ‌న చార్ట‌ర్డ్ అకౌంటెంట్ల‌కు సూచించారు. ఎంద‌రో న్యాయ‌వాదులు, వృత్తి నిపుణులు స్వాతంత్రోద్య‌మంలో కీల‌కమైన పాత్రను పోషించిన సంగతిని ప్ర‌ధానమంత్రి గుర్తు చేస్తూ, చార్ట‌ర్డ్ అకౌంటెంట్లు కూడా వారి బాట‌లో ప‌య‌నించాల‌ని, జిఎస్ టితో స‌హా స‌రికొత్త స‌మీకృత ఆర్థిక శ‌కంలో దేశం అడుగు పెడుతున్న ఈ స‌మ‌యంలో నిజాయ‌తీగా వ్య‌వ‌హ‌రించాల‌ని క్ల‌యింట్ల‌కు సూచించాల‌ని ఆయ‌న వారిని కోరారు. చార్ట‌ర్డ్ అకౌంటెంట్ల స‌ర్టిఫికేష‌న్ ను జాతి యావ‌త్తు విశ్వ‌సిస్తుందంటూ ఆ న‌మ్మ‌కం, విశ్వాసం రెండూ వ‌మ్ము కాకుండా చూడాల‌ని ఆయ‌న ఉద్బోధించారు. ప‌న్ను చెల్లింపుదారులు చెల్లిస్తున్న పన్ను ఏ ర‌కంగా స‌మాజ సంక్షేమంలో, దేశాభివృద్ధిలో కీలకపాత్రను పోషిస్తోందో ఆయ‌న వివరించారు. భార‌త 75వ స్వాతంత్ర్య దినోత్స‌వ సంవ‌త్స‌రం 2022 నాటికి తాము సాధించాల్సిన ల‌క్ష్యాలేమిటో సిద్ధం చేసుకోవాల‌ని చార్ట‌ర్డ్ అకౌంటెంట్ల‌కు ప్రధాన మంత్రి సూచించారు. ప్ర‌పంచంలోని నాలుగు భారీ ఆడిటింగ్ సంస్థ‌ల గురించి ప్ర‌స్తావిస్తూ ఆ త‌రువాతి నాలుగు భారీ ఆడిటింగ్ సంస్థ‌ల ఏర్పాటుకు కృషి చేయాల్సిందిగా చార్ట‌ర్డ్ అకౌంటెంట్లను కోరారు. చాణ‌క్యుని మాట‌ల‌ను ఉదాహరిస్తూ, ఈ అవ‌కాశాన్ని జార‌విడుచుకోవ‌ద్ద‌ని, జాతి నిర్మాణ స్ర‌వంతిలో భాగ‌స్వాములు కావాల‌ంటూ చార్ట‌ర్డ్ అకౌంటెంట్ల‌కు ప్ర‌ధాన మంత్రి పిలుపునిచ్చారు.
పిఎస్ఎల్ వి సి54 మిశన్ ను విజయవంతంగా ప్రయోగించినందుకు ఇస్ రో కు మరియు ఎన్ఎస్ఐఎల్ కు అభినందనల ను తెలిపిన ప్రధానమంత్రి

పిఎస్ఎల్ వి సి54 మిశన్ ను ఫలప్రదం గా ప్రయోగించినందుకు గాను ఇస్ రో కు మరియు ఎన్ఎస్ఐఎల్ కు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. ఈ ప్రయోగ ప్రక్రియ ల పాలుపంచుకొన్నటువంటి అన్ని కంపెనీల కు కూడా శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి అనేక ట్వీట్ ల లో – ‘‘పిఎస్ఎల్ వి సి54 మిశన్ ను ఫలప్రదం గా ప్రయోగించినందుకు గాను @ISRO కు మరియు ఎన్ఎస్ఐఎల్ కు ఇవే అభినందన లు. ఇఒఎస్-06 ఉపగ్రహం మన సముద్ర సంబంధి వనరుల ను ఉపయోగించుకొనే తీరు లో మెరుగులు పెట్టడం లో సహాయకారి కాగలదు.’’ భారతదేశానికి చెందిన కంపెనీ లు అయినటువంటి @PixxelSpace మరియు @DhruvaSpace ల యొక్క మూడు ఉపగ్రహాల ప్రయోగం ఒక కొత్త యుగం ఆరంభానికి నాంది పలుకుతున్నది. అంతరిక్ష సంబంధి సాంకేతిక విజ్ఞ‌ానం లో భారతీయ ప్రతిభ ను సంపూర్ణం గా సద్వినియోగం చేసుకోవడం జరుగుతుంది. ఈ ప్రయోగ ప్రక్రియ లో పాలుపంచుకొన్నటువంటి అన్ని కంపెనీల తో పాటు గా అందరి కి కూడాను అభినందనల ను తెలియజేస్తున్నాను.’’ అని పేర్కొన్నారు.
ఫిజీ లో  శ్రీ సత్య సాయి సంజీవని హాస్పిటల్ ప్రారంభ కార్యక్రమాన్ని ఉద్దేశించి ప్రసంగించిన ప్రధాన మంత్రి

ఫిజీ లో ఈ రోజు న జరిగిన శ్రీ శ్రీ సత్య సాయి సంజీవని ఆసుపత్రి ప్రారంభ కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ వీడియో సందేశం ద్వారా ఉపన్యసాన్నిచ్చారు. ఈ సందర్భం లో ప్రధాన మంత్రి మాట్లాడుతూ, ఈ ఆసుపత్రి ని ఏర్పాటు చేసినందుకు గాను ఫిజీ ప్రధాని కి మరియు ఫిజీ ప్రజల కు ధన్యవాదాలు తెలిపారు. ఈ ఆసుపత్రి ఇరు దేశాల మధ్య సంబంధాల సంకేతం గా ఉంది. ఇది భారతదేశం మరియు ఫిజీ ఉమ్మడి ప్రస్థానం లో మరొక మజిలీ గా కూడా ఉంది అని ఆయన అన్నారు. బాలల గుండెజబ్బుల ఆసుపత్రి ఫిజీ లో ఆ తరహా ఏకైక ఆసుపత్రి కావడంతో పాటు గా యావత్తు దక్షిణ పసిఫిక్ ప్రాంతం లోనే ఆ తరహా ఒకటో బాలల ఆసుపత్రి కూడాను అని ఆయన అన్నారు. ‘‘హృదయ సంబంధి వ్యాధులు పెను సవాలు గా నిలచిన ప్రాంతం లో వేల కొద్దీ బాలల కు సరికొత్త జీవనాన్నిచ్చే మాధ్యమం గా ఈ ఆసుపత్రి మారనుంది.’’ అని ప్రధాన మంత్రి అన్నారు. పిల్లలు ప్రపంచ శ్రేణి చికిత్స ను పొందడం ఒక్కటే కాకుండా అన్ని శస్త్ర చికిత్స లు ఎటువంటి ఖర్చు లేకుండా జరుగుతాయి అంటూ ఆయన తన సంతోషాన్ని వెలిబుచ్చారు. మరి దీనికి గాను ఆయన ఫిజీ లోని సాయి ప్రేమ్ ఫౌండశన్ ను, ఫిజీ ప్రభుత్వాన్ని, భారతదేశం లోని శ్రీ సత్య సాయి సంజీవని చిల్డ్రన్స్ హార్ట్ హాస్పిటల్ ను ప్రశంసించారు. బ్రహ్మం లో లీనమైన శ్రీ సత్య సాయి బాబా కు ప్రధాన మంత్రి ఈ సందర్బం లో ప్రణామాన్ని ఆచరించారు. సత్య సాయి బాబా నాటిన మానవ సేవ అనేటటువంటి ఒక చిన్న మొక్క ఇవాళ ఒక పెద్ద వట వృక్షం గా ఎదిగి యావత్తు మానవాళి కి ఉపయోగపడుతున్నది అని ప్రధాన మంత్రి అన్నారు. ‘‘శ్రీ సత్య సాయి బాబా ఆధ్యాత్మికత ను కర్మకాండ బారి నుంచి విముక్తం చేసి ప్రజల సంక్షేమం తో ముడి పెట్టే అద్భుతమైన పని ని చేశారు అని గుర్తు కు తెచ్చుకొన్నారు. విద్య, ఆరోగ్యం రంగాల లో సత్య సాయి బాబా చేసిన కార్యాలు ఈ నాటి కీ ప్రేరణ ను అందిస్తూ ఉన్నాయి.’’ అని ప్రధాన మంత్రి అన్నారు. గుజరాత్ లో భూకంపం సంభవించిన కాలం లో సాయి భక్తులు అందించిన సేవల ను సైతం శ్రీ నరేంద్ర మోదీ ఈ సందర్భం లో స్మరించుకొన్నారు. ‘‘సత్య సాయి బాబా యొక్క దీవెనల ను నేను నిరంతరం గా అందుకొంటూ ఉన్నాను. ఇవాళ్టికి కూడా వారి ఆశీర్వాదాలు నాకు లభిస్తూ ఉండటం నాకు లభించినటువంటి ఒక గొప్ప అదృష్టం అని నేను భావిస్తున్నాను.’’ అని ప్రధాన మంత్రి అన్నారు. మానవాళి కి సేవ చేయాలి అనే భావన పై భారతదేశం-ఫిజీ సంబంధాలు ఆధారపడి ఉన్నాయని ప్రధాన మంత్రి అన్నారు. మహమ్మారి కాలం లో భారతదేశం తన కర్తవ్యాల ను ఈ విలువ ల ఆధారం గా నెరవేర్చగలిగింది, మరి మేం 150 దేశాల కు మందుల ను అందజేశాం. అదేవిధం గా సుమారు 100 దేశాల కు దాదాపు 100 మిలియన్ వేక్సీన్ లను ఇచ్చాం. ఈ ప్రయాసల లో మేం ఫిజీ కి కూడా ఎల్లప్పుడూ ప్రాధాన్యాన్ని ఇచ్చాం అని ఆయన అన్నారు. ఇరు దేశాల మధ్య సంబంధాల గాఢత గురించి ప్రధాన మంత్రి మరిన్ని వివరాల ను తెలిపారు. రెండు దేశాల మధ్య విశాల సముద్రం ఉన్నప్పటికీ, మన సంస్కృతి మన దేశాల ను కలిపి ఉంచింది. మన సంబంధాలు పరస్పర ఆదరణ, ప్రజల మధ్య గల పటిష్ట బంధాలు ఆధారంగా నిలచి ఉన్నాయి అని ఆయన అన్నారు. ఫిజీ యొక్క సామాజిక అభివృద్ధి లో, ఆర్థిక అభివృద్ధి లో తోడ్పాటు ను అందించే అవకాశాలు భారతదేశాని కి దక్కుతూ ఉండడం భారతదేశానికి సౌభాగ్యం అని ఆయన పేర్కొన్నారు. ఫిజీ ప్రధాని శ్రీ ఫ్రాంక్ బైనీమరామా పుట్టిన రోజు ఈ రోజు న కావడం తో ప్రధాన మంత్రి శ్రీ నరేంద్ర మోదీ ఆయన కు శుభాకాంక్షల ను తెలిపారు. శ్రీ ఫ్రాంక్ బైనీమరామా నాయకత్వం లో రెండు దేశాల మధ్య సంబంధాలు మరింత బలోపేతం అవుతాయన్న ఆశాభావాన్ని ప్రధాన మంత్రి వ్యక్తం చేశారు.
మాజీ ఎం.పి. శ్రీ సి. జంగారెడ్డి మృతి ప‌ట్ల సంతాపం తెలిపిన ప్ర‌ధాన‌మంత్రి

మాజీ ఎం.పి. శ్రీ సి. జంగారెడ్డి మృతి ప‌ట్ల ప్ర‌ధాన‌మంత్రి శ్రీ న‌రేంద్ర మోదీ తీవ్ర సంతాపం వ్య‌క్తం చేశారు. ఇందుకు సంబంధించి ఆయ‌న ఒక ట్వీట్ చేస్తూ, “సి.జంగారెడ్డి గారు త‌మ జీవితాన్ని ప్ర‌జాజీవితానికి అంకితం చేశారు. జ‌నసంఘ్‌, బిజెపిల‌ను నూత‌న శిఖ‌రాల‌కుచేర్చే కృషిలో వారు అంత‌ర్భాగంగా ఉంటూవ‌చ్చారు.ఎంతో మంది ప్ర‌జ‌ల హృద‌యాలు, ఆలోచ‌న‌ల‌లో వారు ప్ర‌త్యేక స్థానం సంపాదించుకున్నారు. వారు ఎంద‌రో కార్య‌క‌ర్త‌ల‌కు ప్రేర‌ణ‌నిచ్చారు. వారి మృతి బాధ క‌లిగించింది. పార్టీ అత్యంత క్లిష్ట‌ద‌శ‌లో ఉన్న‌ప్పుడు వారు బిజెపికి బ‌ల‌మైన గొంతుక‌గా ఉన్నారు. వారి కుమారుడితో మాట్లాడి వారి కుటుంబానికి సంతాపం తెలిపాను. ఓం శాంతి .” అని ప్ర‌ధాన‌మంత్రి త‌మ సందేశంలో పేర్కొన్నారు.
ప్రసూతి ప్రయోజన సవరణ బిల్లు లోక్ సభ ఆమోదం పొందడంపట్ల హర్షం వ్యక్తం చేసిన ప్రధాన మంత్రి

ప్రధాన మంత్రి శ్రీ‌ నరేంద్ర మోదీ లోక్ సభలో ప్రసూతి ప్రయోజన సవరణ బిల్లుకు ఆమోదం లభించడం పట్ల హర్షం వ్యక్తం చేశారు. మహిళల నాయకత్వంలో అభివృద్ధి సాధన దిశగా జరుగుతున్న ప్రయత్నాలలో ఇది ఒక మహత్తర సంఘటన అని ఆయన అన్నారు. “ప్రసూతి ప్రయోజన సవరణ బిల్లు లోక్ సభలో ఆమోదం పొందడం మహిళల నేతృత్వంలో అభివృద్ధి సాధన దిశగా మనం చేస్తున్న కృషిలో్ ఒక మహత్తర ఘటన. తల్లి, శిశువుల శ్రేయస్సుకు, చక్కటి ఆరోగ్యానికి ప్రసూతి ప్రయోజన సవరణ బిల్లు హామీ ఇస్తుంది. మాతృత్వ‌పు సెలవు అవధి పెంపుదల ఆహ్వానించదగ్గది. ప్రసూతి ప్రయోజన సవరణ బిల్లు కారణంగా మహిళల ఉద్యోగాలకు రక్షణ లభిస్తుంది. కార్యాలయాలకు శిశు సంరక్షణ నిలయాలు తప్పక ఉండాలనే నిబంధన ప్రశంసనీయమైనటువంటిది” అని ప్రధాన మంత్రి తన సందేశంలో పేర్కొన్నారు.
బంగ్లాదేశ్ అధ్య‌క్షుడితో ప్ర‌ధాన‌మంత్రి శ్రీ న‌రేంద్ర‌మోదీ స‌మావేశం

ప్ర‌ధాన‌మంత్రి శ్రీ న‌రేంద్ర మోదీ , 2019 మే 31 వ తేదీ పీపుల్స్ రిప‌బ్లిక్ ఆఫ్ బంగ్లాదేశ్ అధ్య‌క్షుడు గౌర‌వ‌ అబ్దుల్ హ‌మీద్‌ను హైద‌రాబాద్ హౌస్‌లో క‌లుసుకున్నారు. ఈ స‌మావేశం సంద‌ర్భంగా ఇరువురునాయ‌కులు ఇరుదేశాల మ‌ధ్య‌గ‌ల అద్భుత ద్వైపాక్షిక సంబంధాల ప‌ట్ల గొప్ప సంతృప్తిని వ్య‌క్తం చేశారు. ముంద‌స్తు కార్య‌క్ర‌మాల కార‌ణంగా భార‌త్‌కు రాలేక పోయిన బంగ్లాదేశ్ ప్ర‌ధాన‌మంత్రి షేక్ హ‌సీనా త‌ర‌ఫున ,బంగ్లాదేశ్ అధ్య‌క్షుడు అబ్దుల్ హ‌మీద్‌, శుభాకాంక్ష‌ల‌ను ప్ర‌ధాన‌మంత్రి శ్రీ న‌రేంద్ర మోదీకి తెలియ‌జేశారు. బంగ్లాదేశ్‌ను సంద‌ర్శించాల్సిందిగా బంగ్ల‌దేశ్ అధ్య‌క్షుడి ఆహ్వానాన్ని ప్ర‌ధాన‌మంత్రి శ్రీ న‌రేంద్ర మోదీ సంతోషంగా అంగీక‌రించారు. దౌత్య వ‌ర్గాల ద్వారా ప‌ర్య‌టన తేదీల‌ను ఖ‌రారు చేసేందుకు ఇరువురు నాయ‌కులూ నిర్ణ‌యించారు. బంగ్లాదేశ్ విముక్తి పోరాటంలో మొగ్గ‌తొడిగిన ద్వైపాక్షిక సంబంధాలు, భ‌ర‌త‌దేశానికి ఇప్ప‌టికీ అత్యంత ప్రాధాన్య‌త గ‌లిగినివిగానే ఉన్నాయ‌ని ప్ర‌ధాన‌మంత్రి శ్రీ న‌రేంద్ర మోదీ స్ప‌ష్టం చేశారు . గ‌డ‌చిన ఐదు సంవ‌త్స‌రాల‌లో ఇరు దేశాలూ స‌రిహ‌ద్దు అంశంతో పాటు ఎన్నో సంక్లిష్ట అప‌రిష్కృత అంశాలను ప‌రిష్క‌రించ‌డంలో ఎంతో ప‌రిణ‌తిని, స‌హ‌నాన్ని ప్ర‌ద‌ర్శించాయ‌ని ప్ర‌ధాన‌మంత్రి అన్నారు. 2021లో బంగ్లాదేశ్ విముక్తి అర్ధ శ‌తాబ్ది ఉత్స‌వాలు, బంగ‌బంధు షేక్ ముజిబుర్ ర‌హ్మాన్ శ‌త జ‌యంతి ఉత్స‌వాలు (2020) నేప‌థ్యంలో ఇండియా, బంగ్లాదేశ్‌లు త‌మ మ‌ధ్య సంబంధాల‌ను మ‌రింత ఉన్న‌త స్థాయికి తీసుకుపోవ‌ల‌సిన అవ‌స‌రాన్ని ప్ర‌ధాన‌మంత్రి నొక్కి చెప్పారు. బంగ్లాదేశ్ అధ్య‌క్షుడు అబ్దుల్ హ‌మీద్‌, 2019 మే30 న ప్ర‌ధాన‌మంత్రి శ్రీ న‌రేంద్ర మోదీ, ఆయ‌న మంత్రి వ‌ర్గ స‌హ‌చ‌రుల ప్ర‌మాణ స్వీకారోత్స‌వానికి హాజ‌ర‌య్యేందుకు భార‌త్ వ‌చ్చారు. అంత‌కు ముందు వీరు 2014 డిసెంబ‌ర్‌లో భార‌త్‌లో ప‌ర్య‌టించారు. అలాగే 2018 మార్చిలో అంత‌ర్జాతీయ సౌర కూట‌మి తొలి స‌మావేశానికి అధికారిక ప‌ర్య‌ట‌న‌లో భాగంగా మ‌న దేశానికి వ‌చ్చారు.
ఇండియా, బంగ్లాదేశ్ ల మ‌ధ్య‌ ఎంక్లేవ్ ల బ‌దిలీ పున‌రావాసం, మౌలిక వ‌స‌తుల అభివృద్ధి ప్యాకేజికి కేంద్ర మంత్రివర్గం ఆమోదం

ఇండియా, బంగ్లాదేశ్ లకు చెందిన ప్రజలు ఇరు దేశాల‌ స‌రిహ‌ద్దుల్లో ప‌లు ప్రాంతాల్లో నివ‌సిస్తున్నారు. ఈ ప్రాంతాల‌ను ఎంక్లేవ్ ల‌ని పిలుస్తారు. ఇండియా భూభాగంలో బంగ్లాదేశీయులు, బంగ్లాదేశ్ భూభాగంలో భార‌తీయులు నివ‌సిస్తున్నారు. ఈ ఇరువురు ఎవ‌రి దేశాల్లో వారు ఉండేలాగా ఉభ‌య‌ దేశాలు చ‌ర్య‌లు చేప‌ట్టిన సంగ‌తి తెలిసిందే. దీనికి సంబంధించిన పున‌రావాస ప్యాకేజీకి ప్ర‌ధాన మంత్రి శ్రీ న‌రేంద్ర మోదీ ఆధ్వ‌ర్యంలో స‌మావేశ‌మైన కేంద్ర మంత్రివర్గం ఆమోదం తెలిపింది. దీని ప్ర‌కారం ప‌శ్చిమ బెంగాల్ రాష్ట్రం కూచ్ బిహార్ జిల్లాలోని, ఇండియాలోని బంగ్లాదేశీ ఎంక్లేవ్ ల మౌలిక‌ వ‌స‌తుల అభివృద్ధి, పున‌రావాసానికి నిధుల‌ను వెచ్చిస్తారు. దీనికి సంబంధించిన వివిధ కార్య‌క్ర‌మాల అమ‌లుకు అయ్యే ఖ‌ర్చు 1,005.99 కోట్ల రూపాయ‌లు. ప‌శ్చిమ బెంగాల్ రాష్ట్రం కూచ్ బిహార్ జిల్లాలోను, ఇండియాలోను ఉన్న‌ బంగ్లాదేశ్ ఎంక్లేవ్ ల‌లో మౌలిక వ‌స‌తుల ఏర్పాటు, మౌలిక వ‌స‌తుల బ‌లోపేతానికి అయ్యే నిర్ణీత ఖ‌ర్చు 898.50 కోట్ల రూపాయ‌ల్నిఈ నిధుల‌ నుంచే తీసుకుంటారు. పున‌రావాసానికి అటూ ఇటూగా 107.49 కోట్ల రూపాయ‌లు ఖ‌ర్చు అయ్యే అవ‌కాశం ఉంది. వాస్త‌వంగా ఇండియాకు తిరిగి వ‌చ్చే కుటుంబాల సంఖ్య మీద ఈ మొత్తం ఆధార‌ప‌డి ఉంటుంది. దీనికి సంబంధించిన అన్ని ప‌నుల‌ను రాష్ట్ర ప్ర‌భుత్వం గానీ లేదా దానికి సంబంధించిన ఇత‌ర సంస్థ‌లు గానీ 3- 4 సంవ‌త్స‌రాల కాల ప‌రిమితిలో పూర్తి చేస్తాయి. కేంద్ర హోం మంత్రిత్వ శాఖ ఈ నిధుల‌ను గ్రాంటుగా విడుద‌ల చేస్తుంది. ప‌శ్చిమ బెంగాల్ ప్ర‌భుత్వాన్నుంచి వ‌చ్చిన రెండు ప్ర‌తిపాద‌న‌ల మేర‌కు కేంద్ర ప్రభుత్వం ఈ కార్య‌క్ర‌మాన్ని మొద‌లుపెట్టింది. బంగ్లాదేశ్‌, ఇండియాల మ‌ధ్య‌ ఎంక్లేవ్ ల బదిలీ త‌ర్వాత బంగ్లాదేశీ ఎంక్లేవ్ లలోను, కూచ్ బిహార్ జిల్లాలోను పునరావాస ప్యాకేజిని అమ‌లు చేయాల‌ని, మౌలిక వ‌స‌తుల అభివృద్ధి కార్య‌క్ర‌మాని చేప‌ట్టాల‌ని ప్ర‌భుత్వం నిర్ణ‌యించింది.. మౌలిక వ‌సతుల అభివృద్ధి, పున‌రావాస స‌హాయంలాంటి పున‌రావాస చ‌ర్య‌ల వ‌ల్ల ఇరు దేశాల ప్రాంతాల‌, ప్ర‌జ‌ల క‌ల‌యిక ఎలాంటి ఒడిదొడుకులు లేకుండా సులువుగా కొన‌సాగుతుంది.
జోర్డాన్ దేశ వ్య‌వ‌స్థాప‌క శ‌త వార్షికోత్స‌వం సంద‌ర్భంగా జోర్డాన్‌ప్ర‌జ‌ల‌కు, రాజు అబ్దుల్లా -2కు శుభాకాంక్ష‌లు తెలిపిన ప్ర‌ధాన‌మంత్రి శ్రీ న‌రేంద్ర మోదీ.

జోర్డాన్ శ‌త వార్షికోత్స‌వం సంద‌ర్భంగా జోర్డాన్ ప్ర‌జ‌ల‌కు, రాజు అబ్దుల్లా -2కు ప్ర‌ధానమంత్రి శ్రీ న‌రేంద్ర మోదీ, వీడియో సందేశం ద్వారా శుభాకాంక్ష‌లు తెలిపారు. వీడియో సందేశంలో ప్ర‌ధాన‌మంత్రి శ్రీ న‌రేంద్ర మోదీ జోర్డాన్ రాజు అబ్దుల్లా -2కు, జోర్డాన్ ప్ర‌జ‌లకు హృద‌య‌పూర్వ‌క శుభాకాంక్ష‌లు తెలిపారు. జోర్డాన్ రాజు దూర‌దృష్టి గ‌ల నాయ‌కత్వంతో జ‌ర్డాన్ సుస్థిర‌, స‌మ‌గ్ర ప్ర‌గ‌తిసాధించిందని, ఆర్థిక‌,సామాజిక‌, సాంస్కృతిక రంగాల‌లో గ‌ణ‌నీయ‌మైన ప్ర‌గ‌తి సాధించింద‌ని ప్ర‌శంసించారు. ప‌శ్చిమాసియాలో శాంతిని పెంపొందించ‌డంలో రాజు అబ్దుల్లా -2 కీల‌క పాత్ర‌ను ప్ర‌ధాన‌మంత్రి ఈసంద‌ర్భంగా ప్ర‌ముఖంగా ప్ర‌స్తావించారు. జోర్డాన్ ఇవాళ బ‌ల‌మైన గొంతుక‌గా అవ‌త‌రించింద‌ని,ప్ర‌పంచంలోని ఒక ప్ర‌ముఖ ప్రాంతంలో మిత‌వాద భావాల‌కు అంత‌ర్జాతీయ గుర్తుగా జోర్డాన్ ఎదిగింద‌న్నారు. ఇండియా జోర్డాన్ ల మ‌ధ్యగ‌ల‌ లోతైన సంబంధాల‌ను ప్ర‌స్తావిస్తూ ప్ర‌ధాన‌మంత్రి, 2018లో జోర్డాన్ రాజు అబ్దుల్లా -2 భార‌త‌దేశాన్ని సంద‌ర్శించిన చ‌రిత్రాత్మ‌క ప‌ర్య‌ట‌న‌ను ఈ సంద‌ర్భంగా ఆయ‌న గుర్తు చేసుకున్నారు. ఆ సంద‌ర్భంలో రాజు అబ్దుల్లా -22004 నాటి అమ్మాన్ సందేశ‌మైన శాంతి, ఐక్య‌త‌, మాన‌వాళిప‌ట్ల ప‌ర‌స్ప‌ర గౌర‌వం, ఓర్పును ఆయ‌న పున‌రుద్ఘాటించారు. శాంతి, సుసంప‌న్న‌త‌కు మిత‌వాద భావాలు, శాంతియుత స‌హ‌జీవ‌నం అవ‌స‌ర‌మ‌న్న అభిప్రాయంలో ఇండియా జోర్డాన్‌లు ఒక్క‌టే విశ్వాసంతో ఉన్నాయ‌ని ప్ర‌ధాన‌మంత్రి అభిప్రాయ‌ప‌డ్డారు.ఉభ‌య ప‌క్షాలూ స‌మ‌స్త మాన‌వాళి అద్భుత భ‌విష్య‌త్‌కోసం సాగించే కృషిలో ఉభ‌య ప‌క్షాలూ క‌లిసిన‌డుస్తాయ‌ని ఆయ‌న నొక్కి చెప్పారు.
విజయవాడ విమానాశ్రయాన్ని అంతర్జాతీయ విమానాశ్రయంగా ప్రకటించేందుకు ఆమోదం తెలిపిన మంత్రివర్గం

విజయవాడ విమానాశ్రయాన్ని ఆంధ్ర ప్రదేశ్ పునర్ వ్యవస్థీకరణ చట్టం, 2014 నిబంధనలను అనుసరించి అంతర్జాతీయ విమానాశ్రయంగా ప్రకటించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ప్రతిపాదన రాష్ట్ర రాజధానికి గగనతల అనుసంధానాన్ని మెరుగుపరచగలుగుతుంది. ఇది విమాన ప్రయాణికులకు విస్తృత‌మైన‌ సేవలలో నుండి స్పర్ధాత్మక ధరలకు లభించే సేవలను ఎంపిక చేసుకొనే అవకాశాన్ని ప్రసాదిస్తుంది. దేశీయ/అంతర్జాతీయ పర్యటనలకు ఊతాన్నిస్తుంది. అలాగే, అంతర్జాతీయ ప్రయాణికులను, పెద్ద ఎత్తున సరుకు రవాణాను ఆంధ్ర ప్రదేశ్ వైపునకు ఆకర్షించడం ద్వారా ఆంధ్ర ప్రదేశ్ సామాజిక, ఆర్థిక పురోభివృద్ధికి తోడ్పడగలుగుతుంది. పూర్వ రంగం: ఒక విమానాశ్రయాన్ని అంతర్జాతీయ విమానాశ్రయంగా ప్రకటించడమనేది విమానాల రాకపోకల సామర్థ్యం పైన, అంతర్జాతీయ విమాన సర్వీసుల నిర్వహణ కోసం విమాన సంస్థల నుండి వచ్చే డిమాండ్ పైన ఆధారపడుతుంది. ఇంకా, అంతర్జాతీయ కార్యకలాపాల కోసం గ్రౌండ్ లైటింగ్ సౌకర్యాల లభ్యత, రాత్రి పూట విమాన సముదాయం కార్యకలాపాల నిర్వహణ కోసం ఇన్ స్ట్రుమెంట్ ల్యాండింగ్ సిస్టమ్, మధ్యరకం కెపాసిటీ కలిగిన లాంగ్-రేంజి ఏర్ క్రాఫ్ట్ లేదా సమానమైన తరహా ఏర్ క్రాఫ్ట్ అవసరాలను తీర్చడం కోసం సరిపడినంత పొడవాటి రన్ వే, కస్టమ్స్, ఇమిగ్రేషన్, హెల్త్ అండ్ ఏనిమల్ & ప్లాంట్ క్వోరంటీన్ సర్వీసుల అందుబాటు కూడా అవసరమవుతాయి. ఆంధ్ర ప్రదేశ్ పునర్ వ్యవస్థీకరణ చట్టం, 2014 నిబంధనలను అనుసరించి మరియు ప్రయాణికుల రాకపోకల సంఖ్యలో వృద్ధిని, విమాన సంస్థల నుండి, ఆంధ్ర ప్రదేశ్ ప్రభుత్వం వద్ద నుండి వచ్చిన డిమాండ్లను దృష్టిలో పెట్టుకొని విజయవాడ విమానాశ్రయాన్ని అంతర్జాతీయ విమానాశ్రయంగా ప్రకటించే అంశాన్ని పరిశీలించడమైంది. అంతర్జాతీయ కార్యకలాపాలకు కావలసిన అవస్థాపనను, ఇతర సదుపాయాలను తదనుగుణంగా మెరుగుపరచే పనిని ఏర్ పోర్ట్స్ అథారిటీ ఆఫ్ ఇండియా చేపట్టింది.